पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन के दौरान नियमों का लगातार उल्लंघन करने वाले दुकानदारों के खिलाफ शुक्रवार को पदाधिकारियों का रवैया सख्त दिखा। शुक्रवार को दैनिक भास्कर ने आवश्यक सेवा के लिए सुबह चार घंटे की छूट, इसमें भी लापरवाही बरत रहे व्यवसायी शिर्षक के नाम से प्रकाशित खबर की गई। इस खबर के बाद शुक्रवार की सुबह 8 बजे एसडीओ प्रतिभा रानी बाजार में दुकानदारों द्वारा बरती जा रही इस अनियमितता और डीएम के पूर्णत: लॉकडाउन का पालन कराने के निर्देश पर कार्रवाई करने निकल पड़ी। एसडीओ जैसे ही महाराजगंज बाजार पहुंची कई दुकानदार अपनी-अपनी दुकानों के शटर गिराकर भाग खड़े हुए लेकिन कुछ दुकानदार पकड़े गए। एसडीओ ने महाराजगंज में कपडा और जूते की दुकान को सील कर दिया और अन्य दुकानदार को सख्त हिदायत दी कि लॉकडाउन के नियमों का पालन नहीं किया जाएगा तो सख्त से सख्त कार्रवाई की जाएगी। सुबह 7 से 11 बजे तक सिर्फ आवश्यक वस्तुओं के दुकानों को खोलने की अनुमति है। अन्य दुकान लॉकडाउन अवधि तक बंद रहेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn